OpenAI klar med ChatGPT-4o

Under en “Spring Update” meldte OpenAI ud, at de er klar med en forbedret version ChatGPT 4 – nemlig 4o. Den nye model bliver gratis for alle og OpenAI introducerede også en app til macOS. En app til Windows kommer senere i år.

ChatGPT har to versioner i dag. Der er en gratis version baseret på GPT 3.5, som er ret kompetent, men mangler avancerede funktioner såsom filupload, brugerdefinerede GPT’er, webadgang m.m. Er man villig til at smide lidt penge efter det, så får man den nyeste model, GPT-4.

I dag åbner OpenAI op for adgang til GPT-4o, en ny model, der er endnu hurtigere end GPT-4, hvilket gør det muligt at lancere mange premium-funktioner til alle gratis brugere. Dette inkluderer billedupload, samt samt nogle nye funktioner. Sam Altman, CEO for OpenAI, siger, at GPT-4o er en “native multimodel” der eksempelvis kan bruge tekst, billeder, video og stemme som input.

Se en kort demo herunder:

Masser af nye funktioner

Funktioner tilgængelige for gratis ChatGPT-brugere fremover vil omfatte følgende:

Oplev intelligens på GPT-4 niveau:

Få svar fra både GPT-modellen og internettet

Analyser data og opret diagrammer

Chat om billeder, du tager

Upload filer for at få hjælp til at opsummere, skrive eller analysere

Opdag og brug GPT’er og GPT Store

Opbyg en mere nyttig oplevelse med Memory

Live video – dette giver mulighed for at samtale hvor GPT kan se dig og dine omgivelser

Hvad der også er interessant er den nye mulighed for styring af stemmetone i ChatGPT. Chatbottens stemme kan nu styres af brugeren, med kommandoer som “vær mere dramatisk” eller “lyd mere som en robot”, hvilket stemmelejet af ChatGPTs stemme.

Se de nye features i videoen herunder:

Læs også: Apple M4: Her er alt om den nye chip

OpenAI klar med ChatGPT-4o